Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Puku ya ka ya Ditaba tša Beibele
Dihlatse tša Jehofa
Dilo tše di Lego Gona
Dikgatišo tše di Lego Gona
NAGA e nngwe yeo batho ba ilego ba yo dula go yona ka morago ga Meetsefula e be e bitšwa Uri. E ile ya ba motse o mogolo wo o bego o na le dintlo tše dibotse. Eupša batho ba moo ba be ba rapela medimo ya maaka. Se ke seo ba bego ba se dira le kua Babele. Batho ba Uri le Babele ba be ba sa swane le Noa le morwa wa gagwe Sheme, bao ba ilego ba tšwela pele ba hlankela Jehofa.
Ka letšatši le lengwe, Jehofa o ile a re go Aborahama: ‘Tloga Uri le go metswalo ya gago o ye nageng yeo ke tlago go go bontšha yona.’ Na Aborahama o ile a theetša Modimo gomme a tlogela dilo ka moka tše dibotse tša Uri? Ee. Le gona Aborahama o ile a tsebja e le mogwera wa Modimo ka ge ka mehla a be a ekwa Modimo.
Ka morago ga nako e itšego, Aborahama le lapa la gagwe ba ile ba tloga Harane gomme ba tla nageng yeo e bitšwago Kanana. Ge a le moo, Jehofa o ile a re go yena: ‘Ye ke naga yeo ke tlago go e nea bana ba gago.’ Aborahama o ile a dula Kanana ka ditenteng.
Modimo o ile a thuša Aborahama moo a ilego a ba le mehlape e mentši ya dinku le ya diruiwa tše dingwe gotee le bahlanka ba bantši. Eupša Aborahama le Sara ba be ba se na bana.
Ge Aborahama a be a na le nywaga e 99, Jehofa o ile a re go yena: ‘Ke go holofetša gore o tla ba tatago ditšhaba tše dintši.’ Eupša se se be se tla kgonega bjang ka ge Aborahama le Sara ba be ba šetše ba tšofetše kudu gore ba ka ba le ngwana?
Ke ka baka la’ng Aborahama a be a bitšwa mogwera wa Modimo?
Ke bomang bao ba ilego ba sepela le Aborahama ge a be a tloga Uri?
Ke’ng seo Modimo a ilego a se botša Aborahama ge a fihla nageng ya Kanana?
Ke’ng seo Modimo a ilego a se holofetša Aborahama ge a be a na le nywaga e 99?
Gaešita le ge go thwe Thera ke yena yo a ilego a hudušetša lapa la gagwe kgauswi le Kanana, re tseba bjang gore ge e le gabotse ke Aborahama yo a ilego a tla ka kgopolo ye, gona ke ka baka la’ng a ile a dira bjalo? (Gen. 11:31; Dit. 7:2-4)
Leina la Aborama le ile la fetošwa gore e be mang ge a be a na le nywaga e 99, gona ka baka la’ng? (Gen. 17:5)
Ke ditšhegofatšo dife tšeo Jehofa a ilego a di holofetša Sara? (Gen. 17:15, 16)
Ke phihlelo efe ya Sara yeo e bontšhago gore ga go na selo seo re ka se utelago Jehofa? (Gen. 18:12, 15; Ps. 44:21)
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG